Timerna temɣarin, ad xedment taṛuka, qaren-as taṛuka, ad tt-xedment imirntakit ad tt-ṛekkzent deg wammas-nsent, deg agges-nsent ara ṛekkzent taṛuka-nni, ad jebbdent ad xeddment taduṭ, ad tt-id-jebdent akka d tareqqaqt ad tt-xedment s yiẓdi alama yuɣal d areqqaq ad xedment lxiḍ swayes ara ẓḍent, d wagi i ag-d-qareɣ d lxiḍ-agi n uẓeṭṭa, ustu-agi. Qaren-as ustu zik, akka i as-qaren ustu, imirntakit tineggura-a yella win n lbiɛ tura mi inegger nettaɣ-d, d win n lbiɛ. Imir mi i tebbeḍ akk mi nexdem akk akk taduṭ-nni d timettulin ad nuɣal ad tt-nellem ad tt-nexdem d ulman, imirntakit melmi i tt-nekfa ad neger imir acettiḍ-nni neɣ abaṛnus-nni ad d-nawi ustu, tura nettaɣit-id d lbiɛ, ad t-tnegger, imirntakit snat n tlawin, ad neṭṭef...!? Neqqarasent...!? Amek akken i as-ntneqqr tura...? imenqaṛen, llan wid iqqaṛen imenqaṛen llan wigad iqqaṛen tigusa, ad ten-tneṭṭef imir, nxeddemit deg ass n letnayen, d lɛadda ass n letnayen i neggar iẓeḍwan, letnayen ad nger iẓeḍwan, ad nesselxes uftiyen, ibawen uftiyen, ad nesselxes ibawen uftiyen azekka-nni ṣbeḥ ad nsebb lfaḍuṛ d uftiyen ad nexdem uftiyen, ad narnu ad nsebb lexfaf, nsebbay lexfaf i lqahwa n ṣbeḥ, tid ara ad d-iṛuḥen ad grent, tilawin ara ad d-awiḍ bac ad k-ɛiwnen-t ad as-ntsebbeḍ lqahwa d lexfaf ad swent, ɣef lfaḍuṛ ad nexdem uftiyen, imirntakit, ad neṭṭef imir nniɣ-ak-in tigusa-agi, ad aten-tnewwet ad nexdem imir ntakit snat, snat ad ṭfent tisegrutin-nni, tisegrutin i as-ntneqqaṛ, snat ad ṭfent tisegrutin-nni, yiwet ad teṭtef akka; tayeḍ akka, yiwet ad teṭṭef lxiḍ tis tlata ad tettak lxiḍ ad d-ttawi i ta ad ternu i ta, alama yegger uzeṭṭa, mi igger; imir ad tid-nekkes xeddemn-as akkagi yiwwen n lxiḍ, yiwwet ad teṭṭef aṛṛuḥ, qaren-as aṛṛuḥ, lxiḍ-nni ad as-yexdem aṛṛuḥ i uzeṭṭa-nni.